แชมป์เก่าเปิดไม่สวย ฮัลล์ ซิตี้ แสบ เฉือน “จิ้งจอกสยาม” 2-1 ประเดิมพรีเมียร์ลีกนัดแรก
ผู้สื่อข่าวรายงานผลการแข่งขันฟุตบอล พรีเมียร์ลีก อังกฤษ นัดเปิดฤดูกาล 2016-2017 ของแชมป์เก่า “จิ้งจอกสยาม” เลสเตอร์ ซิตี้ ออกไปเยือน ฮัลล์ ซิตี้ ที่มีปัญหานักเตะบาดเจ็บ เหลือทีมชุดใหญ่เพียงแค่ 13 คน
13 ส.ค. 2559

ผู้สื่อข่าวรายงานผลการแข่งขันฟุตบอล พรีเมียร์ลีก อังกฤษ นัดเปิดฤดูกาล 2016-2017 ของแชมป์เก่า “จิ้งจอกสยาม” เลสเตอร์ ซิตี้ ออกไปเยือน ฮัลล์ ซิตี้ ที่มีปัญหานักเตะบาดเจ็บ เหลือทีมชุดใหญ่เพียงแค่ 13 คน แต่เป็นเจ้าถิ่นที่ได้ประตูนำไปก่อนในช่วงทดเวลาบาดเจ็บครึ่งแรก จากลูกตีลังกายิงคู่ ของ “เอร์นานเดซ” และ “ดิโอม็องด์” บอลพุ่งเสียบคานอย่างสวยงาม สุดท้ายเป็น อดาม่า ดิโอม็องด์ ที่มีชื่อเป็นผู้ทำประตู
ก่อนที่ เลสเตอร์ ซิตี้ จะไล่ตามมายิงตีเสมอเป็น 1-1 หลังเริ่มครึ่งหลังไปได้เพียง 14 นาที จากลูกจุดโทษของ “ริยาด มาห์เรซ” แต่ในนาทีที่ 56 เป็น “โรเบิร์ต สน็อดกราสส์” ยิงให้ ฮัลล์ ซิตี้ ขึ้นนำอีกครั้งเป็น 2-1 ก่อนจะจบเกมไปด้วยสกอร์ดังกล่าว ทำให้ ฮัลล์ ซิตี้ ประเดิมชัยในบ้านนัดแรกพร้อมเก็บ 3 คะแนนเต็ม พร้อมส่ง เลสเตอร์ ซิตี้ เป็นแชมป์ทีมแรกที่ประเดิมฤดูกาลใหม่ด้วยความพ่ายแพ้นับตั้งแต่ปี 1989 หรือในรอบ 27 ปี
 
 
ภาพ : REUTERS